Carl Christensen (sadelmager)
Carl Adolf Ferdinand Christensen (født 26. juni 1811 i København, død 25. marts 1887) var en dansk sadelmager og politiker.

Christensen blev udlært sadelmager i 1832 og blev sadelmagermester i 1837. Han har med til at stifte Håndværkerdannelsesforeningen i 1847 og var foreningens første formand. Han sad i bestyrelsen for Det tekniske Institut 1856-1858 og var medstifter af Københavns Lånebank i 1853.

I 1848 var han med til at arrangere Hippodrommøderne i København som krævede en fri forfatning.

Han var blandt de mest fremtrædende ved grundlovsfesten ved Eremitagen i 1854, hvor en stor forsamling var mødt frem for at protestere mod planer om at indskrænke grundloven fra 1849 og dermed demokratiet.

Christensen var medlem af Københavns Borgerrepræsentation 1848-1858 og medlem af Københavns overordnede Sundhedskommission fra 1853. Han var medlem af Folketinget valgt i Københavns 5. valgkreds fra 27. maj 1853 til 14. juni 1858. Han havde tidligere også stillet op ved folketingsvalgene i 1849 og 1852 men tabt disse valg.

Han gik fallit 9. januar 1858. Han mistede rådigheden over sit bo og kunne derfor ikke længere have offentlige hverv.

Referencer

Eksterne henvisninger 
 

Folketingsmedlemmer i 1850'erne
Medlemmer af Københavns Borgerrepræsentation i 1800-tallet